7 ΗΜΕΡΕΣ ΣΤΗΝ ΕΥΡΩΠΗ
Μετά από συζητήσεις ο προϋπολογισμός ΕΕ
ως το 2020 ορίστηκε στα 960 δις ευρώ.
Καλό για κάποιους, ανεπαρκές για άλλους.
Ως συνήθως, η ουσία είναι
στις λεπτομέρειες.
Αμέσως μετά, το Στρασβούργο ψήφισε
τα διάφορα κοινοτικά προγράμματα.
Ένα από αυτά είναι η ΚΑΠ,
η Κοινή Αγροτική Πολιτική.
Προσιτό φαγητό, ακμάζουσες αγροτικές
περιοχές και ισχυροί αγρότες.
Αυτοί είναι οι στόχοι της μεταρρυθμισμένης
αγροτικής πολιτικής.
Τουλάχιστον σύμφωνα με την υπηρεσιακή
επικοινωνία του Κοινοβουλίου.
Ο καλεσμένος μας ίσως να διαφωνήσει.
Martin Häusling, γεια σας και καλώς ορίσατε.
Είστε μέλος της Ομάδας των Πρασίνων
στο Κοινοβούλιο από το 2009,
και είστε επίσης αγρότης
και ειδικός δασονόμος.
Όλα αυτά είναι σωστά μέχρις εδώ.
Σήμερα θα συζητήσουμε, φυσικά,
την Κοινή Αγροτική Πολιτική,
και θα αναπτύξουμε όσα συνέβησαν
στο Στρασβούργο αυτή την εβδομάδα.
Πρώτα θα παίξουμε το παιχνίδι μας του ενός
λεπτού "ναι ή όχι;"
ΝΑΙ Η ΟΧΙ
Η ΕΕ έχει επταετή προϋπολογισμό.
- Είστε ευχαριστημένος;
- Όχι.
- Ήταν η λάθος αντίδραση στην κρίση;
- Σίγουρα.
Η νέα γεωργική πολιτική
υποτίθεται ότι θα είναι πιο οικολογική.
- Συμφωνούν με τη δήλωση οι Πράσινοι;
- Όχι ακριβώς.
Άρα όχι.
- Θα γίνει πιο πράσινη τελικά;
- Όχι και τόσο.
Κάθε χρόνο, 10.000 γερμανικές φάρμες
κλείνουν. Βλέπετε κάποιο τέλος σε αυτό;
Μπορεί να επιβραδυνθεί με τη λήψη
κατάλληλων πολιτικών μέτρων.
Την επόμενη επταετία, πολλά δις ευρώ
θα δαπανηθούν στη γεωργία.
Θέλατε περισσότερα;
Πόσα ακριβώς θα είναι;
Δεν μπορώ να σας πω ακριβώς.
Το 2014 είναι χρονιά εκλογών.
Θα βάλετε πάλι υποψηφιότητα;
Το ελπίζω.
Ο αριθμός 1507 σημαίνει κάτι για σας;
- Ναι.
- Είναι τύπος ΓΤ καλαμποκιού.
Θα είναι σύντομα στο πιάτο μας;
Ελπίζω να αντισταθούν σθεναρά οι πολίτες
αλλά δεν θα καταλήξει στο πιάτο μας.
Ίσως επιστρέψουμε αργότερα σε αυτό.
Έχω άλλη μία ερώτηση.
Καθυστέρησε η απάντηση των ΗΠΑ για τα
σκάνδαλα κατασκοπείας, λένε οι Πράσινοι.
Συγχρόνως, γίνονται διαπραγματεύσεις για
ελεύθερη εμπορική ζώνη με τις ΗΠΑ.
Πρέπει να παρεμποδιστούν;
Πρέπει να παρεμποδιστούν,
αλλά επειδή οι διαπραγματεύσεις είναι
αδιαφανείς και αντιδημοκρατικές.
Είναι κάτι που εμείς ως κοινοβούλιο
δεν μπορούμε να δεχτούμε.
Δεν υπάρχει εντολή για διαπραγμάτευση,
δεν έχει αναμιχθεί η κοινωνία των πολιτών,
μας επιτρέπεται να ψηφίσουμε μόνο ναι ή όχι.
Αυτός και μόνο είναι ένας λόγος
να είμαστε εναντίον.
Εξάλλου, πρόκειται
για συμφωνία ιστορικής σημασίας,
και εμείς ως ευρωβουλευτές
πρέπει να έχουμε λόγο απ' την αρχή.
Δεν πρέπει να γίνεται κεκλεισμένων των θυρών.
Πριν συνεχίσουμε, προτείνω να ρίξουμε
μια ματιά στο τι συνέβη αυτή την εβδομάδα
σε ρεπορτάζ της συναδέλφου μου
Lavinia Hoyos.
7 ΗΜΕΡΕΣ ΕΙΔΗΣΕΙΣ
Εξασφαλίστηκε ο προϋπολογισμός ΕΕ.
Την Τρίτη, ευρωβουλευτές ξεπέρασαν
τα ετήσια όρια δαπανών
για πολιτικές ΕΕ από το 2014 ως το 2020,
960 δις ευρώ συνολικά.
Θα γίνει ενδιάμεση αξιολόγηση το 2016.
Κοινοί κανόνες, διαφορετική εφαρμογή.
Εκθέσεις για τη μεταρρύθμιση
της Κοινής Αγροτικής Πολιτικής
ψηφίστηκαν την Τετάρτη.
Τα νέα μέτρα ίσως μειώσουν τη χρηματοδότηση
καλλιεργειών μεγάλης κλίμακας,
την υποστήριξη νέων και μικρών καλλιεργητών,
και τη χρηματοδότηση οικολογικών μορφών
γεωργίας για ορισμένα αγροκτήματα.
Ενωμένοι ίσον πιο αποδοτικοί.
Την Τετάρτη, οι ευρωβουλευτές ενέκριναν
κοινούς κανόνες
για πιο αποδοτική χρήση των κοινοτικών
κονδυλίων περιφερειακής πολιτικής.
Εδώ περιλαμβάνεται η λεγόμενη
έξυπνη εξειδίκευση,
μια συνεργασία μεταξύ καλύτερων και λιγότερο
ανεπτυγμένων περιοχών.
Αγώνας για εκπαίδευση.
Την Τετάρτη, η πακιστανή μαθήτρια
Malala Yousafzai
έλαβε το βραβείο Ζαχάρωφ
για Ελευθερία της Σκέψης
χάρη στον αγώνα της για εκπαίδευση
των γυναικών στο Πακιστάν.
Η 16χρονη ζει στη Βρετανία από τότε
που πυροβολήθηκε καθώς πήγαινε σχολείο.
Το βραβείο απονέμεται κάθε χρόνο
από το Ευρωπαϊκό Κοινοβούλιο
για να τιμήσει άτομα που πολεμούν τη
μισαλλοδοξία, το φανατισμό και την καταπίεση.
Η Malala Yousafzai αναφέρθηκε στο τέλος.
Την ψηφίσατε
ή υποστηρίξατε κάποιον άλλον;
Ποια είναι η γνώμη σας γι' αυτό το βραβείο
που απονέμεται για 25η φορά;
Ήμουν υπέρ, και το υποστήριξε
και η Ομάδα των Πρασίνων,
επειδή πιστεύω ότι
και μόνο ως άτομο,
αποτελεί φάρο δημοκρατίας
και αντίστασης στην καταπίεση.
Αν κοιτάξετε την ιστορία του βραβείου,
πάντα παίρναμε αποφάσεις που δίνουν
τον τόνο στα ανθρώπινα δικαιώματα
και υποστηρίζαμε τα άτομα
και τα κινήματα τα οποία αντιπροσώπευαν.
Έτσι είμαι πολύ χαρούμενος γι' αυτό
και αναμένω την ομιλία της.
Αυτή την εβδομάδα έγινε ψηφοφορία
στο Στρασβούργο.
Τα πράγματα προχωρούν επιτέλους
πριν το τέλος του χρόνου.
Είναι σχεδόν σαν να περίμενε ο κόσμος
το πέρας των γερμανικών εκλογών.
Πρώτα ο προϋπολογισμός:
960 δις θα διατεθούν.
Αρκούν, κατά τη γνώμη σας;
Αυτό θα εξαρτηθεί από τους τομείς
όπου θα δαπανηθούν τα χρήματα.
Κοιτάζοντας τη γεωργία, πολλά πηγαίνουν προς
δομικά συντηρητικά προγράμματα
που δεν θα ωθήσουν μεγάλες αλλαγές,
πόσο μάλλον να δημιουργήσουν δουλειές.
Αυτό ισχύει επίσης σε πολλές άλλες πτυχές.
Δεν επενδύονται αρκετά σε καινοτόμα,
πρωτοπόρα προγράμματα.
Η όλη δομή του προϋπολογισμού είναι πολύ
πιο συντηρητική από όσο πρέπει.
Πάνω από ένα τρίτο του προϋπολογισμού
πηγαίνει στη γεωργική πολιτική της ΕΕ.
Ποια είναι η άποψή σας για τον επιμερισμό,
πώς θα είναι;
Ακούγαμε συνεχώς ότι θα είναι πιο οικολογικός
και καλύτερος για τους αγρότες. Ισχύει;
Η πρόταση της Κομισιόν πριν δύο χρόνια
ήταν ένα βήμα στη σωστή κατεύθυνση.
Δημόσια κονδύλια για δημόσιες υπηρεσίες
είναι κάτι που αφορά τους πολίτες.
Το ερώτημα είναι, τι είδους υπηρεσίες
πρέπει να παρέχουν οι αγρότες;
Πρέπει να κάνουν τόσα πολλά
για το περιβάλλον,
τη βιοποικιλότητα και το κλίμα
για να αποκτήσουν τη χρηματοδότηση;
Μ' αυτή την έννοια θα έλεγα ότι το αποτέλεσμα
δεν είναι καλό.
Επειδή οι προϋποθέσεις που συνδέονται
με το ένα τρίτο της χρηματοδότησης
δεν θα επιφέρουν μεγάλες αλλαγές.
- Και το άλλο...
- Γιατί συμβαίνει αυτό;
Επειδή οι προϋποθέσεις
έχουν αποδυναμωθεί τόσο πολύ
από τις διαπραγματεύσεις μεταξύ των κρατών
μελών και μιας συντηρητικής πλειοψηφίας,
που τελικά, αν κοιτάξουμε
τους τομείς οικολογικής προστασίας,
όπου οι αγρότες υποτίθεται ότι θα καλλιεργούν
5% του αγροκτήματος με φυσικό τρόπο,
δεν είμαι σίγουρος ότι θα βρείτε να υπάρχει
αυτό το 5% σε επτά χρόνια,
εξαιτίας του μεγάλου αριθμού εξαιρέσεων
που εφαρμόζονται.
Έτσι ώστε, σε επτά χρόνια,
πολλές περιβαλλοντικές ομάδες θα ρωτήσουν
τι είδους αποτέλεσμα δημιούργησε αυτό
όσον αφορά τη γεωργική στέπα.
- Βελτιώθηκε η κατάσταση ή όχι;
- Άρα... Συνεχίστε.
Το άλλο θέμα, οι περικοπές χρηματοδότησης
για αγροκτήματα μεγάλης κλίμακας...
Στην πραγματικότητα,
το Κοινοβούλιο ξεκίνησε διαπραγματεύσεις
επιθυμώντας ανώτατο όριο 300.000 ευρώ
και τεράστιες μειώσεις σε 150.000 ευρώ.
Τελικά, έχουμε περικοπή 5%
σε 150.000 ευρώ.
Αυτό συνεπάγεται ότι πολλές φάρμες μεγάλης
κλίμακας είναι σε καλύτερη θέση από πριν.
Δεν δικαιολογείται η επιδότηση
δομών μεγάλης κλίμακας
που θα καταστρέψει τις μικρότερες.
Άρα τι πρέπει να γίνει για να επέλθει η αλλαγή;
Δείχνετε να το αποδέχεστε απλώς.
Αναφέρετε τη συντηρητική πλειοψηφία
στο Κοινοβούλιο, αλλά τελικά...
Δεν το δεχόμαστε απλώς.
Θα επέλθει μια διαδικασία αλλαγής.
Θα κάνουμε ενδιάμεση αξιολόγηση και πρέπει
να ξεκαθαρίσουμε ότι χρειάζονται αλλαγές.
Πρέπει να χρησιμοποιήσουμε τα κονδύλια
για να εφεύρουμε πιο σκόπιμες πολιτικές.
Ας πάρουμε την περιφερειακή ανάπτυξη,
τον δεύτερο πυλώνα,
όπου η χρηματοδότηση παράγει μέτρα
ανάπτυξης αγροτικών περιοχών.
Αυτά τα κονδύλια κόβονται,
ενώ οι άμεσες πληρωμές
παραμένουν σχεδόν αμετάβλητες.
Χτυπάει το κουδούνι.
Πρέπει να συνεχίσετε.
Martin Häusling, ευχαριστώ πολύ
για τη συμμετοχή σας. Καλή σας ημέρα.
Μείνετε μαζί μας.
7 ΗΜΕΡΕΣ ΡΕΠΟΡΤΑΖ
Η Ευρωπαϊκή Ένωση ανέπτυξε πολλά
προγράμματα για καταπολέμηση της ανεργίας,
αλλά με 26,5 εκατομμύρια άνεργους
κάποιοι αμφιβάλλουν
για τη χρησιμότητα των προγραμμάτων.
Το Ταμείο Προσαρμογής στην
Παγκοσμιοποίηση είναι ένα απ' αυτά.
Η ιδέα είναι αξιέπαινη, βοηθά όσους έχασαν
τη δουλειά τους λόγω της παγκοσμιοποίησης.
Άρα είναι καλή ή κακή ιδέα; Ποιες είναι
οι σωστές λύσεις για την ανεργία;
Και υπάρχουν
σε ευρωπαϊκό επίπεδο;
Το θέμα θα συζητήσουμε με την Elisa Ferreira.
Χαίρετε.
Είστε πορτογαλίδα ευρωβουλευτής στην Ομάδα
των Σοσιαλιστών του ΕΚ από το 2004
και είστε επίσης λέκτορας στα οικονομικά
στο Πανεπιστήμιο του Πόρτο της Πορτογαλίας.
Καλώς ορίσατε. Πριν περάσουμε
στη συζήτησή μας,
θα σας θέσω μια σειρά ερωτήσεων και έχετε
δύο πιθανές απαντήσεις.
Ναι ή όχι. Ξεκινάμε.
ΝΑΙ Η ΟΧΙ
Elisa Ferreira, 500 εκ. για το Ταμείο
Προσαρμογής στην Παγκοσμιοποίηση.
- Πιστεύετε ότι αρκούν;
- Όχι.
Η ΕΚΤ, το ΔΝΤ και η Ευρωπαϊκή Επιτροπή
αποτελούν μια τρόικα
που θα καθοδηγήσει ορισμένες κυβερνήσεις
να βγουν από την κρίση.
Θεωρείτε ότι κάνουν καλή δουλειά
σ' αυτή την τρόικα;
Όχι.
Λειτουργεί με διαφάνεια η τρόικα;
- Όχι.
- Είναι σαφές.
Είπατε σε μια πορτογαλική εφημερίδα
ότι ήταν απλώς μια παρέκκλιση
σε σχέση με τον προϋπολογισμό της ΕΕ.
Το υποστηρίζετε;
Ναι.
Πιστεύετε ότι το Ευρωπαϊκό Κοινοβούλιο
επικροτεί τη λιτότητα;
Όχι.
16,5% είναι το ποσοστό ανεργίας
στην Πορτογαλία.
Βλέπετε φως στο τέρμα του τούνελ;
Ναι.
Είστε οικονομολόγος. Σπουδάσατε στο Πόρτο,
διδάσκετε στο Πόρτο.
Δεν θα θέλατε μερικές φορές να
επιστρέψετε στο πανεπιστήμιο...
Ναι.
...αντί να συζητάτε όλα αυτά στο ΕΚ;
Έχω άλλη μία πολύ προσωπική ερώτηση.
Θα βάλετε πάλι υποψηφιότητα
στις εκλογές του Μαΐου;
- Δεν ξέρω ακόμα.
- Μάλιστα.
Ένας συμπατριώτης σας θα ήθελε να βάλει
πάλι υποψηφιότητα για άλλη θέση.
Ο José Manuel Barroso φάνηκε να είναι έτοιμος
για τρίτη θητεία.
Αμφιβάλλω γι' αυτό, αλλά θα δούμε.
Θα δούμε ποιος θα είναι υποψήφιος
- Θα τον συμβουλεύατε να το κάνει;
- Νομίζω ότι θα προτιμούσα τον Martin Schulz
- ως Πρόεδρο της Κομισιόν.
- Θα δούμε τι θα γίνει.
Μεγάλο πρόβλημα στην Ευρώπη
είναι η ανεργία.
Στην αρχή έδωσα το επιβεβαιωμένο ποσοστό
για τον Αύγουστο του 2013.
26,5 εκατομμύρια άνεργοι.
Μία λύση είναι το Ταμείο Προσαρμογής στην
Παγκοσμιοποίηση. Πιστεύετε ότι βοηθάει;
Νομίζω ότι το ταμείο προσαρμογής
είναι πολύ σημαντικό
για να επιφέρει αλλαγή σε μια κατάσταση
που δεν είναι πλέον βιώσιμη,
με εταιρίες που δεν μπορούν πλέον
να συνεχίσουν και να βρουν λύσεις.
Αλλά είναι προσωρινή λύση.
Θα ήθελα να δούμε πώς λειτουργεί λεπτομερώς.
Ο συνάδελφός μου Hugues Wajnsztok
πήγε στην Πορτογαλία
για να δει την εφαρμογή
αυτού του ταμείου προσαρμογής
σε μια βιομηχανία που περνά κρίση,
την υφαντουργία και την υποδηματοποιία.
Ας δούμε το ρεπορτάζ
του Hugues Wajnsztok.
Ο Antonio είναι 42 ετών
και θύμα της παγκοσμιοποίησης.
Κάθε μέρα περνάει από την πρώην εταιρία του,
μία υποδηματοποιία,
που αποφάσισε να μεταφερθεί από
την Πορτογαλία στις ανατολικές χώρες.
Περισσότεροι από 900 εργάτες δούλευαν εκεί.
Δικαστήριο Santa Maria da Feira.
Δηλώνει το παρόν...
Το κλείσιμο του εργοστασίου
ήταν τεράστιο χτύπημα για τους εργάτες.
Δεν περίμεναν να σταματήσει ξαφνικά
η δραστηριότητά τους.
Γνωρίζαμε, εκείνη την εποχή,
ότι υπήρχαν παραγγελίες, πολλή δουλειά,
οι εργαζόμενοι στη Rohde τα έδιναν όλα
για να μην κλείσει η εταιρία,
και φυσικά πολλοί στενοχωρήθηκαν αρκετά,
αλλά τι να κάνουμε;
Εκείνοι είναι τα αφεντικά,
εμείς απλά υπακούμε.
Αυτό το εργοστάσιο έκλεισε,
αύριο ανοίγει άλλο και ούτω καθ' εξής.
Για να βοηθηθούν οι απολυμένοι εργάτες,
το πορτογαλικό κράτος ζήτησε προστασία
από την ΕΕ
μέσω του Ευρωπαϊκού Ταμείου
για την Παγκοσμιοποίηση.
1,4 εκ. ευρώ δόθηκαν για να βοηθήσουν
τον Antonio και άλλους να βρουν δουλειά.
Καταρτίστηκαν σε διάφορα θέματα,
ειδικά για να γίνουν ελεύθεροι επαγγελματίες.
Ήταν δύσκολο για πολλούς φίλους.
Πολλοί φίλοι, συνάδελφοι στη δουλειά,
χρειάστηκε να μεταναστεύσουν
αφού δεν ήταν εύκολο να βρουν δουλειά,
πολλοί είχαν σοβαρές δυσκολίες.
Ακόμα και σήμερα κάποιες γυναίκες πρώην
υπάλληλοι της Rohde παραμένουν άνεργες.
Η πορτογαλική αγορά εργασίας χτυπήθηκε
άσχημα από την οικονομική κρίση.
Σήμερα πάνω από 800.000 άτομα
αναζητούν εργασία, σχεδόν ένας στους έξι.
Για να το ξεπεράσουν,
η μόνη τους επιλογή είναι να φύγουν.
Αυτό συνέβη με τον Miguel.
Έχει σπουδάσει μηχανικός.
Για να βρει εργασία αποφάσισε να πάει
σε έκθεση εργασίας στο Πόρτο.
Εδώ έχουμε διαρροή εγκεφάλων.
Όλοι οι εργοδότες είναι Ευρωπαίοι.
Προσλαμβάνουν για υψηλά ειδικευμένες θέσεις.
Τώρα είμαι στα περίπτερα χωρών.
Πριν ήμουν στο Βέλγιο -
στη Φλάνδρα του Βελγίου.
Και τώρα πηγαίνω στη Σουηδία.
Από το ίντερνετ δεν κατάφερα να βρω
την κατάλληλη πόρτα
για να δείξω και να αποδείξω
τα πιστοποιητικά μου.
Έτσι ήλπιζα ότι αυτές οι συνεντεύξεις
και συναντήσεις θα βοηθούσαν.
Ο Antonio δεν χρειάστηκε να φύγει
από τη χώρα για να βρει δουλειά.
Μετά το κλείσιμο του εργοστασίου
και μήνες κατάρτισης με χρηματοδότηση ΕΕ,
ξεκίνησε δική του επιχείρηση,
μια εταιρία κηπουρικής.
Είναι αφεντικό του εαυτού του
και δεν θα γύριζε ποτέ ξανά σε εργοστάσιο.
Όταν βλέπω αυτές τις περιπτώσεις,
δεν μπορώ παρά να σκέφτομαι ότι
η Ευρωπαϊκή Ένωση έχει ρόλο πυροσβέστη.
Έρχεται την τελευταία στιγμή για να βρει λύσεις
για τον κόσμο. Είναι αυτή η λύση;
- Αυτό έχετε να προτείνετε;
- Όχι, δεν είναι η λύση.
Μπορούμε να κατηγορούμε για τα πάντα
την κρίση,
για όλα τα λάθη
που προκάλεσαν ορισμένα προβλήματα;
Μα δεν ήταν απλώς ένα λάθος κατ' αρχήν;
Ναι. Φυσικά, υπήρχε η πηγή της κρίσης
και όταν κοιτάζει κανείς το θέμα, βλέπει
ότι χρειάζεται επανεξέταση του μοντέλου,
ειδικά για το ενιαίο νόμισμα,
σε πλαίσιο παγκοσμιοποίησης.
Φυσικά, μέσα στην ίδια την Ευρώπη
είχαμε κάποιες πολύ μεγάλες αλλαγές,
με τη γερμανική επανένωση και τη διεύρυνση
της Ευρωπαϊκής Ένωσης.
Έτσι όλα αυτά άλλαξαν τον τρόπο που
λειτουργούσε συνήθως η Ευρωπαϊκή Ένωση.
Και δυσκολευτήκαμε να συνεχίσουμε
το ευρωπαϊκό έργο σ' αυτό το πλαίσιο.
Ποια είναι λοιπόν η λύση; Σας βλέπουμε συχνά
να κατακρίνετε τη δουλειά της τρόικα,
που πήγε πράγματι στην Πορτογαλία.
Πώς νομίζετε ότι θα βγούμε από αυτό;
Τι κάνει λάθος η τρόικα;
Βλέπετε, η τρόικα δούλεψε
με σκοπό να ελέγξει τη χώρα,
έτσι είναι σχεδόν σαν να μην υπάρχει πλέον
δημοκρατική κατάσταση,
με λογοδοσία,
φυσιολογικό διάλογο με την κοινωνία.
Υπάρχει, αλλά με πολύ κρυφό τρόπο
που δεν είναι πολύ ορατός.
Και μετά δεν υπάρχει κανείς
υπεύθυνος για τα αποτελέσματα της δουλειάς
της τρόικα. Δεν υπάρχει μηχανισμός.
Τι πρέπει να κάνει η Πορτογαλία π.χ.;
Υπάρχει ανεργία 16,5% στην Πορτογαλία.
Είναι μεγάλη, αλλά τι πρέπει να κάνετε;
Πρέπει να δώσουμε περισσότερο χρόνο
για προσαρμογή,
πρέπει να χαλαρώσουμε τις συστάσεις
όσον αφορά το μέγεθος των περικοπών
στις δαπάνες που επιβάλλονται στο κράτος.
Είναι εντελώς αντιπαραγωγικό
να γίνεται τόσο ισχυρή προσαρμογή
ώστε οι αποταμιεύσεις του κράτους,
και οι αποταμιεύσεις των εταιριών
και των καταναλωτών, των πολιτών,
να φθάνουν στην αγορά όλες μαζί συγχρόνως.
Αυτό προκάλεσε πτώση
της οικονομικής δραστηριότητας
που ήταν πολύ μεγαλύτερη απ' αυτή που
αναμέναμε όταν ξεκίνησε η προσαρμογή,
και η επίπτωση αυτού ήταν
άνοδος της ανεργίας.
Είστε οικονομολόγος.
Δεν υπήρχε μια εποχή
που είπατε,
"Κατευθυνόμαστε σε καταστροφή";
Το ήξερα, και ο κόσμος το συνειδητοποίησε
όταν είδαμε την επίπτωση της νομισματικής
ένωσης με τον καιρό.
Η νομισματική ένωση θα έπρεπε να έχει
κεντρική τράπεζα με διαφορετική εντολή.
Η εντολή της κεντρικής τράπεζας σχετικά
με τη μακροοικονομική διαχείριση
είναι μόνο να ελέγχει τον πληθωρισμό.
Έχουμε σχεδόν το αντίθετο.
Ο προϋπολογισμός πρέπει να επιτρέπει λίγη
στήριξη της ανάκαμψης μετά από κρίση
και ο ευρωπαϊκός προϋπολογισμός είναι
ανίκανος να κάνει κάτι τέτοιο.
Άρα λείπουν στοιχεία
για να επιτρέψουν σε μια νομισματική ένωση με
τόσο διαφορετικές οικονομίες να επιβιώσει.
Τελευταία ερώτηση.
Πιστεύετε σε μια πολιτική ένωση;
Είναι σχεδόν αυτό που λέτε.
Πρέπει να βγούμε από απλή οικονομική
ένωση και να περάσουμε σε πολιτική ένωση.
Ναι. Νομίζω ότι στην ΕΕ σημειώνουμε
παραδοσιακά πρόοδο μετά από κρίσεις.
- Θα περιμένουμε μαζί, τότε.
- Υπάρχει ελπίδα.
Elisa Ferreira, ευχαριστώ πολύ
που αποδεχθήκατε την πρόσκλησή μας.
Τα λέμε την επόμενη εβδομάδα
από τις Βρυξέλλες.
